Verkefnasjóðurinn var stofnaður á fullveldisdaginn 1. desember sl . Á fundi sínum 29. nóvember samþykkti umdæmisráð stofnskrá fyrir sjóðinn og kaus jafnframt stjórn hans . Styður samfélagsverkefni í nærumhverfi Tigangur sjóðsins er að styðja við rótarýklúbba í umdæmi 1360 , sem ráðast í verkefni í nærumhverfi sínu á sviði umhverfismála , forvarna , mennta , lista , vísinda eða annarra samfélagsverkefna , sem falla undir hinar 6 áherslur alþjóðahreyfingar Rótarý . Þannig er sjóðnum ætlað að styðja samfélagsverkefni í nærumhverfi í samstarfi við og að frumkvæði rótarýklúbbs . Stjórn sjóðsins getur haft samráð við styrkjanefnd umdæmisins varðandi fjárstyrki sem eru af þeim toga að umdæmið geti nýtt sér svonefnda “ District Grants ” í samstarfi við Rotary International og / eða önnur umdæmi . Stjórnin kynnir öllum rótarýklúbbum tilgang sjóðsins , ákvarðar umsóknarfrest og önnur skilyrði til úthlutunar og eftirfylgni . Megin forsenda úthlutunar er að umsóknarklúbbur leggi a.m.k jafn háa upphæð á móti styrkveitingu úr sjóðnum . Mótframlag rótarýklúbbs má vera í formi vinnuframlags , efnis eða öðru því ígildi sem stjórn sjóðsins metur gilt . Ákvörðun um styrkveitingu skal byggjast á fjárhags - og framkvæmdaáætlun . Stjórnin tekur ákvarðanir um úthlutun úr sjóðnum og setur nánari reglur varðandi starfsemi hans í samráði við umdæmisráð . Skal að því stefnt að úthluta úr sjóðnum árlega . Knútur Óskarsson formaður Umdæmisráð samþykkti að eftirtaldir rótarýfélagar skipuðu fyrstu stjórn sjóðsins : Knútur Óskarsson , Rkl . Mosfellssveitar , formaður , Esther Guðmundsdóttir , Rkl . Rvík Miðborg og Jón M. Eiríksson , Rkl . Héraðsbúa . Varamenn : Garðar Eiríksson , Rkl . Selfoss og Lára Stefánsdóttir , Rkl . Ólafsfjarðar . Fyrsta verk stjórnarinnar verður að skipuleggja starfið og setja sér starfsreglur . Stefnt er að því að auglýsa styrkina snemma á nýju ári og að fyrsta úthlutun verði í lok mars eða byrjun apríl . Er það ekki síst gert til að klúbbar geti nýtt styrkinn til umhverfisverkefna á vormisseri .